নবীগঞ্জ প্রতিনিধি ॥ তীব্র উত্তেজনাকর পরিস্থিতির মাধ্যমে অবশেষে প্রশাসনের হস্তক্ষেপে হেফাজতে ইসলাম ও আহলে সুন্নাতেওয়াল জামাতের মুসল্লিদের মধ্যে উত্তেজনা পরিস্থিতি সাময়িক নিরসন হয়েছে। তবে ক্ষোভ ও আলোচনার জোয়ার বইছে উপজেলার সর্বত্র। জানা যায়, বাংলাদেশ হেফাজতে ইসলাম নবীগঞ্জ উপজেলার আউশকান্দি ইউনিয়নের পিঠুয়া গ্রামের বালক স্কুল মাঠে একসভার আহবান করে আজ বৃহস্পতিবার। ঐ স্থান পরিবর্তন করে হযরত শাহ সদর উদ্দিন কোরেশী (রহঃ) হাফিজিয়া মাদরাসা পিটুয়া এর সন্নিকটে হেফাজতে ইসলামের সভা আহবান করা হয়। তবে ঐ দিন উক্ত মাদরাসা কমিটির ডাকে ঈদে মিলাদুন নবী উপলক্ষেও স্থানীয় আহলে সুন্নাতেওয়াল জামাতের মুসল্লিদের সমন্বয়ে আরেকটি সভার আহবান করা হয়। এক দিনে একই স্থানে দু’টি সভা আহবান করায় এলাকায় টানটান উত্তেজনা বিরাজ করে। খবর পেয়ে নবীগঞ্জ থানার ...